**Zápis oprávneného voliča do špeciálneho zoznamu oprávnených voličov**

**Číslo telefonu zapisovateľa MVK : 042 / 439 70 58 (Lagiňová Dana**

1. Kto je oprávneným voličom do špeciálneho zoznamu ?

Oprávneným voličom je osoba, ktorá má právo hlasovať vo voľbách, ktoré sa vykonávaj 29.10.2022 podľa zákona č. 180/2014 Z.z. o podmienkach výkonu volebného práva a o zmene a doplnení niektorých zákonov v znení neskorších predpisov a ktorá má ku dňu vykonania spojených volieb nariadenú karanténu alebo izoláciu z dôvodu ochrany verejného zdravia pred ochorením COVID – 19, oprávneným voličom je aj osoba, ktorá v deň konania spojených volieb žije s oprávneným voličom v spoločnej domácnosti.

1. Ako sa zapísať do špeciálneho zoznamu ?

Oprávnený volič podáva žiadosť o špeciálny spôsob hlasovania zapisovateľovi miestnej volebnej komisie obce svojho trvalého pobytu sám alebo prostredníctvom inej osoby a to výlučne telefonicky v úradných hodinách obce svojho trvalého pobytu a to **od 24. 10.2022 najneskôr do piatka 28.10.2022 do 12 hodiny.**

**Oprávnený volič oznámi zapisovateľovi MVK,** že žiada o špeciálny spôsob hlasovania a uvedie svoje osobné údaje v rozsahu :

* Meno a priezvisko
* Rodné číslo
* Adresa trvalého pobytu
* Adresa miesta, na ktorom žiada vykonať hlasovanie špeciálnym spôsobom, ak je odlišná od adresy trvalého pobytu, adresa miesta na ktorom žiada vykonať hlasovanie špeciálnym spôsobom sa musí nachádzať na území volebného obvodu pre voľby poslancov OZ podľa miesta trvalého pobytu oprávneného voliča
* Telefonický kontakt